11.2.2014 – Oamkin blogi
Daily Archive: helmikuu 11, 2014
by Lukeminen kannattaa aina · Published 11.2.2014
Kirja kertoo hauskalla ja liikuttavalla tavalla siitä, miten työelämäkeskeinen perinteinen suomalaisäijä selviää vauva-arjessa yksin – tietysti kommellusten kautta. Kirja kuvaa pienen vauvaperheen arkea realistisesti, laidasta laitaan, surusta riemuun. Yösyötön tapahtumiin ja henkilöihin on helppo samaistua.
Työhuonekaveri nimittää minua hedonistiksi. Vähän epäreilua minusta. Siis onhan se totta, että syöminen on minulle tärkeää. Ja että yksi ensimmäisistä jutuista aamuisin töihin tullessa on tarkistaa päivän ruokalista. Mutta silti…
Opiskelijoille lounas maksaa 1,25 ja se on kyllä jo lähes ilmaista. Eihän sillä taida saada edes kahvikupillista kaupungin kuppiloista. Harmi vaan, että ruokajonot ovat aina välillä ihan järkyttävän pitkät. Ei siis ihme, että luokkahuoneessa alkaa levoton liikehdintä viimeistään klo 11:15 tienoissa. Tavoitteena olisi päästä jonon keulille. Minulla tulee liiankin helposti tempauduttua tunnelmaan mukaan, ja sanottua että okei, tehkää tämä harjoitus loppuun kotona iltalampun valossa… Mutta opiskelijan parastahan minä vain ajatellen. Yrittäkääpä itse keskittyä tyhjällä vatsalla esimerkiksi vaihtuvien vastaavien sisäisten katteiden sekä niihin mahdollisesti liittyvien laskennallisten verosaamisten eliminointiin.